## Časť B – preskripčné obmedzenia, indikačné obmedzenia, množstvové limity, finančné limity

# Limit skupiny Z – Základné dentálne materiály, stomatologické náhrady a čelustnoortopedické apartáty

|  |  |  |  |
| --- | --- | --- | --- |
| *PODSKUPINA* | *Trieda* | ***Množstvový***  ***Limit*** | ***iNDIKAčNé***  ***OBMEDZENIA*** |
| **Z 1**  **Dentálne materiály** |  |  |  |
| **Z 2**  **Individuálne zhotovované Stomatologické náhrady** | Z2.1 Fixné náhrady  Z2.2 Snímateľné náhrady  Z 2.3 Rekonštrukčné náhrady | jedenkrát za päť rokov  jedenkrát za tri roky  jedenkrát za tri roky |  |
| **Z 3**  **Individuálne zhotovované ČEĽUSTNOORTOPEDICKÉ APARÁTY** | Z 3.1 Snímateľné čeľustnoortopedické aparáty  Z 3.2 Fixné čeľustnoortopedické aparáty | jedna liečba do 18. roku veku poistenca  jedna liečba do 18 roku veku poistenca | doba liečby najviac štyri roky  doba retencie najviac jeden rok, do 18. roku medicínsky odôvodnená anomália  doba liečby najviac dva roky  doba retencie jeden rok, do 18. roku medicínsky odôvodnená anomália |

**Podmienky poskytovania individuálne zhotovovaných stomatologických náhrad a individuálne zhotovovaných čeľustnoortopedických aparátov**

1. Individuálne zhotovované stomatologické náhrady a individuálne zhotovované čeľustnoortopedické aparáty sa **vyhotovujú poskytovateľmi**

stomatologickej zdravotnej starostlivosti a zubnými technikami na objednávku poskytovateľa stomatologickej zdravotnej starostlivosti.

1. Individuálne zhotovované stomatologické náhrady a čeľustnoortopedické aparáty uhrádzané na základe verejného zdravotného poistenia sa zhotovujú zo štandardných a povolených materiálov, pri dodržaní štandardných postupov. Základné dentálne materiály pri zhotovovaní stomatologických náhrad a čeľustnoortopedických aparátov sú dentálne živice na báze polymethylmetakrylátu a dentálne zliatiny na báze chrómkobaltu.
2. Individuálne zhotovované stomatologické náhrady fixné, individuálne zhotovované stomatologické náhrady snímateľné a individuálne zhotovované čeľustnoortopedické aparáty sa rozdeľujú do týchto podskupín:

1. Z 2 Stomatologické náhrady,
2. 2.1 Fixné náhrady,
3. 2.2 Snímateľné náhrady,
4. 2.3 Rekonštrukčné náhrady,
5. 3 Čeľustnoortopedické aparáty,
6. 3.1 Snímateľné čeľustnoortopedické aparáty,
7. 3.2 Fixné čeľustnoortopedické aparáty.
8. Úžitková doba snímateľných individuálne zhotovovaných stomatoprotetických náhrad je tri roky a individuálne zhotovovaných fixných náhrad minimálne päť rokov, ak je zdravotnícka pomôcka funkčná nevzniká automaticky nárok na novú zdravotnícku pomôcku. Ak z hľadiska zdravotného stavu je potrebné zhotovenie novej zdravotníckej pomôcky pred uplynutím doby životnosti stomatoprotetických náhrad, medicínsky sa táto požiadavka zdôvodní v zdravotnej dokumentácii.
9. Individuálne zhotovené zdravotnícke pomôcky - člen mostíka celokovový liaty s kódom 12107 a člen mostíka fazetovaný liaty s kódom 12108 po zub trojku (vrátane) sa uhrádzajú do dovŕšenia 18. roku veku poistenca po predchádzajúcom schválení revíznym lekárom zdravotnej poisťovne. Predpokladom schválenia je ukončený koreňový vývoj.
10. Plne alebo čiastočne uhrádzaná liečba individuálne zhotovovaným čelustnoortopedickým snímateľným aparátom alebo individuálne zhotovovaným čelustnoortopedickým fixným aparátom jedenkrát do dovŕšenia 18. roku veku poistenca podľa indikácií uvedených v odseku 7. Komplexná čeľustnoortopedická liečba na základe verejného zdravotného poistenia sa neuhrádza opakovane. Opakovaná liečba sa uhrádza na základe verejného zdravotného poistenia, ak poistenec z iného ako zdravotného dôvodu neprerušil liečbu na viac ako šesť mesiacov.

O dôvodoch prerušenia liečby sa informuje bezodkladne príslušná zdravotná poisťovňa poistenca. Opakovaná liečba sa poskytuje po schválení revíznym lekárom.

1. Pri recidíve čeľustnoortopedickej anomálie, ktorá je medicínsky odôvodnená, sa uhrádza aj pokračovanie pôvodnej liečby, po predchádzajúcom schválení revíznym lekárom.
2. Liečba čeľustnoortopedických anomálií sa uhrádza na základe verejného zdravotného poistenia podľa závažnosti, ak
3. v kategórii I. sú chyby, ktoré závažným spôsobom narušujú funkciu stomatognátneho systému a tým celkového zdravia; sú plne hradené na základe verejného zdravotného poistenia do dovŕšenia 18. roku veku poistenca; pri individuálne zhotovovaných snímateľných čelustnoortopedických aparátoch a individuálne zhotovovaných fixných aparátoch je úhrada označená znakom "I"; do I. kategórie patria tieto odchýlky:
   1. skeletálne otvorený zhryz, pri ktorom je vzájomný kontakt zubov-antagonistov v bočných úsekoch redukovaný na 6 párov a menej,
   2. nonoklúzia bočných zuboradí,
   3. pravá progénia,
   4. chyby čeľustí triedy Angle II/1 s incizálnym schodíkom 9 mm a viac,
   5. rázštepy pery, čeľustí, podnebia a iné ťažké vrodené chyby tváre a čeľustí, ktoré sa ošetrujú s úplnou úhradou bez obmedzenia veku,
4. v kategórii II. sú chyby, ktoré neovplyvňujú závažným spôsobom žuvacie schopnosti. Ich liečba sa uhrádza čiastočne na základe verejného zdravotného poistenia so spoluúčasťou poistenca do dovŕšenia 18. roku. Pri individuálne zhotovovaných snímateľných a fixných aparátoch je čiastočná úhrada označená znakom "S".

Do II. kategórie patria tieto odchýlky :

* 1. otvorený zhryz v rozsahu trvalých rezákov 2 mm a viac,
  2. skrížený zhryz rezákov a skrížený zhryz s núteným vedením sánky,
  3. nonoklúzia 2 párov antagonistov v jednom laterálnom segmente okrem zubov múdrosti,
  4. hlboký zhryz s traumatizáciou gingívy,
  5. protrúzne chyby s incizálnym schodíkom 4,5 – 9 mm,
  6. hypodoncia štyroch a viacerých trvalých zubov,
  7. retencia, palatinálna poloha a aplázia trvalého očného zuba, nedostatok miesta 5 mm a viac,
  8. retencia trvalého horného rezáka,
  9. výrazná rotácia očných zubov a rezákov nad 30° a vestibulárna dystopia očných zubov.

Liečba čeľustnoortopedickými aparátmi a poskytovanie stomatologických náhrad, ktoré sa realizuje v rámci predoperačnej prípravy a pooperačného doliečovania (progénne stavy, skeletálne otvorené zhryzy, poúrazové stavy, vrodené vývojové chyby, onkologické ochorenia), pri rázštepoch, po rázštepových stavoch a ochoreniach temporomandibulárneho kĺbu (náhryzové dlahy) sa uhrádza bez obmedzenia veku na základe verejného zdravotného poistenia.